laion/Wikipedia-Exotic huggingface dataset:
הקסם מעל הכל

הקסם מעל הכל (ברוסית: Магия превыше всего) הוא סרט קולנוע רוסי לייב אקשן המהווה סרט עצמאי קצר משנת 2018, שהופק בהשראת סדרת סרטי הארי פוטר, המציג את עולם הקוסמים ברוסיה. הסרט הופק ביוזמת הבמאית יקטרינה קרסנר על פי תסריט מקורי. עלילת הסרט מספרת את סיפורו של ראש משרד הקסמים והכישוף הרוסי המאבד את יכולת הקסמים שלו. חלק מהכספים למימון ההפקה גויס באמצעות מימון המונים. הסרט הוקרן לראשונה בחודש מרץ 2018 ושודר לראשונה באינטרנט ב-19 בנובמבר 2018. קודם לכן, הסרט הוצג בפסטיבל פאנדום StarKON (בסנקט פטרבורג), Unicon (במינסק, בלארוס),ופסטיבל IgroMir / קומיקון רוסיה (מוסקבה) וזכה לביקורת חיוביות בדרך כלל. ברוסיה המודרנית מתקיים עולם אחר — עולם של קסם וכישוף. הקוסמים צריכים להסתיר את עובדת קיומם מסביבת הקהילה הלא-קסומה, שם הם סופגים עלבונות וליחס עוין. ראש הגוף העליון לקסם וכישוף בחרושין מאבד את יכולת הקסם שלו וצריך לא רק שלא להיחשף, אלא גם כדי למנוע את המלחמה בין הקוסמים והמוגלגים. וסילי זוטוב - אלכסיי בחרושין, ראש משמרות הגוף העליון לקוסמות וכישוף יליזבטה ריז'יך - לרה, מתלמדת מיכאיל קרמר - מיכאיל, איש משמר, אחיו של סמיון איוואן זאבלין - צ'ז'יבסקי, יועץ חשאי למכשף העליון קיריל קובבאס - סמיון, מוגל, אחיו של מיכאיל מיכאיל גורבוי - המכשף העליון אתר האינטרנט הרשמי של הקסם מעל הכל הקסם מעל הכל, ברשת החברתית פייסבוק הקסם מעל הכל, ברשת החברתית אינסטגרם הקסם מעל הכל, ברשת החברתית VK "הקסם מעל הכל", במסד הנתונים הקולנועיים IMDb (באנגלית) "הקסם מעל הכל", במסד הנתונים הקולנועיים KinoPoisk (ברוסית) הסרט המלא בפרופיל הרשמי של הסרט באתר VK טריילר הסרט ביוטיוב הערוץ של "קסם מעל הכל" באתר יוטיוב Олег Усков (2017-12-26). "Вышел трейлер российского "Гарри Поттера"". רוסיסקאיה גאזטה. Магия превыше всего — Трейлер (2018) Из синопсиса на официальном сайте фильма "«Магия превыше всего»: вышел полноценный трейлер". Мир фантастики. 2017-12-25. Анастасия Алексеева (2018-01-15). "Фанатам Гарри Поттера: режиссер фильма «Магия превыше всего» – о мире чародейства в России". Федеральное агентство новостей. Юлия Шрамкова (2017-08-30). "Гик-тусовка. В Минске будет масштабный фестиваль UniCon & Game Expo для фанатов комиксов и компьютерных игр". relax.by. "Демонический рыцарь из Пскова, русский Гарри Поттер и пин-ап: в Питере прошел «Старкон»!". Наш Псков. 2017-08-02. Дмитрий Шепелёв (2017-10-06). "Comic Con Russia: Джеки Чан vs. Шварценеггер, «Война бесконечности» и «Zомбоящик»". Игромания. ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
Mi Tierra (שיר)

Mi Tierra (באנגלית: My Homeland, ובעברית: מולדתי) הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו השלישי שלה, Mi Tierra. השיר יצא לאור ב-6 ביולי 1993, כסינגל הראשון מתוך האלבום. השיר הגיע למקום הראשון במצעד השירים הלטיניים, וה-16 במצעד שירי הפופ הלטיניים. השיר נכתב על ידי גלוריה אסטפן ואסטפנו. השיר הוא שיר בסגנון הפופ הלטיני אשר אפיין שירים נוספים מתוך האלבום. בנוסף לכך, יצא השיר כסינגל הראשון מתוך האלבום וכשיר מחווה עבור ארץ הולדתה של אסטפן, קובה. בארצות הברית זכה השיר להצלחה חסרת תקדים כאשר כבש את פסגת מצעד השירים הלטיניים. הוידאו קליפ המלא של השיר פורסם לראשונה ביוטיוב ב-4 באוקטובר 2013, כמה עשורים לאחר צאתו המקורית. לאורכו של הקליפ, ניתן לראות את אסטפן לבושה בשמלה שחורה שרה את השיר, תוך שמלווים אותה נגנים רבים. נכון לאוקטובר 2018, מונה הצפיות של הקליפ עומד על כ-21 מיליון צפיות. מידע על היצירה "Mi Tierra" באתר מיוזיק בריינז סרטון השיר "Mi Tierra" באתר יוטיוב WebCite query result, www.webcitation.org (באנגלית) Album Search for "de película", AllMusic (באנגלית) השיר באולמיוזיק Mí Tierra - Gloria Estefan | Songs, Reviews, Credits | AllMusic, AllMusic "Gloria Estefan Chart History". Billboard. נבדק ב-2018-11-18. GloriaEstefanVEVO (2013-10-04), Gloria Estefan - Mi Tierra, נבדק ב-2018-11-18
הקולוסיאום של הונג קונג

הקולוסיאום של הונג קונג (באנגלית: Hong Kong Coliseum; בסינית: 香港體育館) המכונה גם קולוסיאום האנג הום (באנגלית: Hung Hom Coliseum; בסינית: 紅磡體育館, 紅館) הוא מבנה זירה מקורה למטרות ספורט ופנאי, הממוקם באזור הונג גום, במפרץ הונג הום, בחצי האי קאולון שבהונג קונג. המבנה נבנה ביוזמת המועצה המקומית ונחנך ב-27 באפריל 1983, לאחר שש שנות בנייה. במבנה 12,500 מושבים, והוא המתקן המקורה השני בגודלו בהונג קונג (לאחר 2005 נפתחה ארנת אסייהוורלד הגדולה יותר). הקולוסיאום מנוהל על ידי משרד הפנאי והתרבות של ממשלת הונג קונג. המבנה כולל את הזירה הגדולה ומספר חדרי כנסים. במרכז הזירה משטח בטון רבוע שאורך צלע המגרש שלו 41 מטרים. גובה התקרה מעל רצפת הבטון - 23 מטרים. רצפת הבטון של הזירה מכוסה לעיתים בריצוף עץ, גומי או כיסוי אחר על מנת לאפשר פעיליות ספורט כגון: קטרגל, בדמינטון, כדורסל, כדורעף וגם החלקה על הקרח. יתר על כן, הרצפה יכולה להחזיק משא של עד 1,800 ק"ג/מ'2 אשר יכול לתמוך בבמות, פלטפורמות וציוד קול ציוד במהלך קונצרטים והופעות. מסכים גדולים ומערכת הקרנה מציגים את המתרחש במגרש כך שהקהל יושב במושבים הגבוהים של האצטדיון יכול לראות את המתרחש. בקוליסאום יש אולמות לקיום כנסים ואירועים. האולם הראשי משמש לאירועי פתיחה, והחדרים השונים להרצאות ופגישות שונות.. שמו הרשמי של המתקן בסינית הוא "ספורט ארנה", אולם המתחם משמש גם להופעות של זמרים פופולריים (בשנת 2001 נערך בו קונצרט של להקת הפופ וסטלייף), וכן האוניברסיטאות של הונג קונג שוכרות אותו לטקסי הסיום של תלמידים. וכן משמש המתחם להחלקה על הקרח. הקולוסיאום היה אחד מחמשת האולמות שאירחו את משחקי מזרח אסיה שנערכו בהונג קונג ב-2009. מבט מהאוויר על המבנה יציעים מלאים בזמן משחק משחק כדורעף בין נבחרת הרפובליקה העממית של סין לנבחרת קובה טקס הסיום של משחקי מזרח אסיה 2009 אתר האינטרנט הרשמי של הקולוסיאום של הונג קונג (בשפות מרובות) אתר רשמי באתר משרד הפנאי והתרבות של ממשלת הונג קונג אירועים שהתקיימו במתחם ההיסטוריה של המבנה מפרט הקולוסיאום שימושי הקולוסיאום באתר משרד התיירות של הונג קונג
אוגיסט, דוכס לויכטנברג

אוגיסט, דוכס לויכטנברג (בצרפתית: Auguste de Beauharnais;‏ 9 בדצמבר 1810 – 28 במרץ 1835) היה בן זוגה הראשון של מריה השנייה, מלכת פורטוגל. אוגיסט נולד ב-9 בדצמבר 1810 במילאנו, לומברדיה, והיה הבן הבכור של אז'ן דה בוארנה, בנו החורג של נפוליאון בונפרטה, ואוגוסטה, נסיכת בוואריה. בין האחיות שלו היו ז'וזפין מלויכטנברג, המלכה הרעיה של אוסקר הראשון, מלך שוודיה, אמלי, הקיסרית בת הזוג של פדרו הראשון, קיסר ברזיל. אחיו מקסימיליאן התחתן עם מריה ניקולאייבנה, הנסיכה הגדולה של רוסיה, בתו הבכורה של ניקולאי הראשון, קיסר רוסיה. סבו מצד האם, מקסימיליאן הראשון יוזף, מלך בוואריה, העניק ב-14 בנובמבר 1817 לאביו את התואר "דוכס לויכטנברג", לאחר שהפסיד בשנת 1815 את תאריו מתקופת נפוליאון, שכללו את ממלכת איטליה הנפוליאונית ואת הדוכסות הגדולה של פרנקפורט. למרות שקיבל הבטחה שהדוכסות תהווה ישות עצמאית, ההבטחה לא מומשה בקונגרס וינה והיא הפכה לתואר בלבד. ב-21 בפברואר 1824 מת אביו, ואוגיסט ירש את תאריו. ב-4 בפברואר 1831 היה אוגיסט אחד משלושת המועמדים לכס המלוכה הבלגי, קשריו הנפוליאוניים הקלו את החששות של חלק מהמעצמות שחששו שהממלכה הקתולית המתפוררת אולי תתקשר יותר מדי עם הקתולים והמהפכניים של "הממלכה הבורגנית" של בית אורליאן בצרפת. אולם, בבחירות של הקונגרס הלאומי הבלגי, הגיע אוגיסט למקום השני אחרי הבן הצעיר של לואי פיליפ, מלך הצרפתים - הנסיך לואי, דוכס נמור, אולם לפני המועמד של בית הבסבורג, הארכידוכס קרל, דוכס טשן. לבסוף, אף אחד מהמועמדים הללו לא קיבל את הכתר הבלגי, והוא ניתן ללאופולד, נסיך סקסוניה-קובורג-זאלפלד. אוגיסט ליווה את אחותו אמלי לברזיל לקראת נישואיה עם פדרו הראשון, קיסר ברזיל, וב-5 בנובמבר 1829 קיבל מגיסו את התואר "דוכס סנטה קרוז". ב-26 במאי 1834 מריה השנייה, מלכת פורטוגל תפסה את השלטון בפורטוגל בחזרה, לאחר שלחמה כמה שנים נגד דודה מיגל הראשון, מלך פורטוגל. ב-1 בדצמבר 1834 התחתן אוגיסט על ידי שליח עם מריה השנייה, מלכת פורטוגל, וקיבל את התואר "הוד רוממותו המלכותי הנסיך בן הזוג של פורטוגל". זמן קצר לאחר מכן הוא הגיע לפורטוגל, וב-26 בינואר 1835 נערך טקס החתונה הרשמי בליסבון. עם זאת אוגיסט חלה ומת חודשיים מאוחר יותר, ומכיוון שלא היו לו ילדים בעת מותו, ירש את תאריו אחיו הצעיר, מקסימיליאן, דוכס לויכטנברג. שנה לאחר מכן התחתנה מריה השנייה עם פרננדו השני, מלך פורטוגל, אחיינו של לאופולד הראשון, מלך הבלגים. מדיה וקבצים בנושא אוגיסט, דוכס לויכטנברג בוויקישיתוף אוגיסט, דוכס לויכטנברג, באתר "Find a Grave" (באנגלית)
מרכז התרבות של הונג קונג

מרכז התרבות של הונג קונג (באנגלית: Hong Kong Cultural Centre, בסינית: 香港文化中心) הוא בניין מופעים רב תכליתי הממוקם בדרך סאלסברי, באזור צים שא צוי בהונג קונג. המבנה נבנה ונוהל על ידי המועצה העירונית, ומאז שנת 2000 המרכז מנוהל על ידי מחלקת הפנאי והתרבות של ממשלת הונג קונג. המרכז ממוקם בקצהו הדרומי מערבי של אזור צים שא צוי, באזור בו הייתה ממוקמת בעבר תחנת קאולון, של רכבת קאולון- קנטון. ממערב למרכז התרבות מצוי רציף המעבורות צים שא צוי ומעגנת מעבורת סטאר; מגדל השעון ההיסטורי עומד בין מרכז התרבות ורציף. ממזרח למרכז התרבות מצוי מוזיאון החלל של הונג קונג ומוזיאון הונג קונג לאמנות. בראשית שנות ה-70 מועצת העיר של קאולון לחצה להקמת מרכז תרבות באותה איכות של מרכז התרבות באזור סנטרל שבאי הונג קונג. הוחלט על הקמת מרכז התרבות בשנת 1974, ונקבע מיקומו. עבודות הבנייה היו אמורות להתחיל בשנת 1975, אולם בשל אילוצים תקציביים נעצרו העבודות. בשנת 1978 הוחלט להמשיך בתוכנית, אבל העלות המשוערת של הבנייה עלתה מ-190 מיליון דולרים ל-474 מיליון דולרים; בשל הבעיות התקציביות, ובשל מחלוקת ציבורית שהתעוררה סביב הריסת מבנה התחנה ההיסטורי באתר, התעכבו העבודות, והמבנה הושלם בשנת 1989. העוגב (בשווי 10 מיליון דולרים) הותקן בין אוגוסט לנובמבר 1989. המתחם נפתח רשמית בטקס שנערך ב-8 בנובמבר 1989 בנוכחות הנסיך צ'ארלס והנסיכה דיאנה. המרכז נפתח בתוכנית הופעות מיוחדת שנערכה בין ה-5 בנובמבר ל-6 בדצמבר 1989, והשתתפו בה, בין היתר, מוזיקאים הונג קונגים, מוזיקה קנטונזית, אופרה סינית, בית האופרה של קלן, רביעיית אלבן ברג, והגיטריסט ג'ון וויליאמס. המבנה כולל מספר אולמות מופעים ומתקנים: אולם הקונצרטים המרכזי, בו 2,019 מושבים, לאולם צורה אובלית, שתי קומות, ותקרה מתכווננת אקוסטית. האולם הוא אולם הבית של התזמורת הפילהרמונית של הונג קונג. באולם מצוי העוגב הגדול באסיה - לו 8,000 צינורות. התיאטרון הגדול, בו 1,734 מושבים בשלוש קומות, המיועד להופעות גדולות, אופרה, בלט, מחזות זמר. באולם זה נערך טרס פרסי הקולונוע של הונג קונג. תיאטרון הסטודיו בו בין 300 ל-496 מושבים בהתאם לתפאורה. גלריית תערוכות מרכזית 4 מתחמי תערוכות 11 חדרי חזרה ותרגול אתר האינטרנט הרשמי של מרכז התרבות של הונג קונג אתר רשמי באתר משרד הפנאי והתרבות של ממשלת הונג קונג ההיסטוריה של המבנה באתר ממשלת הונג קונג תיאור אולם הקונצרטים המרכזי תיאור התיאטרון הגדול תיאור תיאטרון הסטודיו
גסטוניה (דינוזאור)

גסטוניה (שם מדעי: Gastonia) הוא סוג של אנקילוזאור ממשפחת הנודוזאוריים שחי באמריקה הצפונית בקרטיקון התחתון לפני 126 מיליון שנה. הדינוזאור קרוי על שם הפלאונטולוג רוב גסטון. דינוזאור זה נמצא בהרי יוטה ב-1998 וקיבל את שמו בידי החוקר ג'יימס קירקלאד. הדינוזאור היה אחד מהנפוצים שנמצאו בחפירות הרי סידר. לצידו נמצאו מאובנים של כמה אורניתופודים ושל יוטרפטור. השלדים שנמצאו היו חלקיים ולאורך השנים הושלמו והורכבו מחדש מספר שלדים. הגסטוניה היה בינוני ביחס למשפחתו והגיע לאורך 5–6 מטר ולמשקל 1.5 טון. גובה הירך הגיע ל-112 סנטימטר. במראהו הוא דמה לפולקנתוס והיה מכוסה בשריון גבשושי עם ראש קטן בעל מקור קרני, שיניים קטנות וזיזים לצד הלחיים, זנב ארוך מאוד ודוקרנים חדים מעל עמוד השדרה ששימשו להגנה. הבטן הייתה חסרת הגנה אך הרגליים הקצרות הגנו עליה ממתקפה. מצידי הגוף בלטו דוקרנים נוספים. אזור הגב היה בעל קשקשים רגילים. ממצאי הגסטוניה מעלים שכנראה הם חיו יחדיו בעדרים, אף שמבנה רגליהם הקצרות נראה כלא מתאים לכך. הם היו צמחוניים שחיו ביערות של יוטה והשתמשו בשריונם ודוקרניהם להתגונן מטורפים כמו היוטרפטור. ייתכן שהם השתמשו בדוקרניהם גם כדי להילחם בינם לבין עצמם. דינוזאור זה הופיע בסדרה מועדון הקרב הג'ורסי. מדיה וקבצים בנושא גסטוניה בוויקישיתוף גסטוניה, באתר GBIF (באנגלית) Gastonia במדריך הדינוזאורים The Dino Directory של המוזיאון להיסטוריה של הטבע (לונדון)
מילובן צ'יריץ'

מילובן צ'יריץ' (בסרבית: Milovan Ćirić‏, 12 בפברואר 1918 – 14 באוקטובר 1986) היה כדורגלן ומאמן סרבי. שימש כמאמן נבחרת ישראל בשנים 1965 – 1968. בנוסף אימן את נבחרת יוגוסלביה, נבחרת הודו ומספר רב של קבוצות. צ'יריץ' שימש כקפטן הראשון של קבוצת הכוכב האדום בלגרד בה שיחק בשנים 1946–1947. ביוני 1947 עבר לשחק במדי היריבה העירונית פרטיזן בלגרד והיה שותף לזכייה בגביע היוגוסלבי. בשנת 1948 פרש ובמשך שלוש שנים שימש כמאמן וכמנהל קבוצת הנוער של המועדון. קריירת האימון של צ'יריץ' התפרסה על פני למעלה משלושים שנה וכללה קבוצות רבות ביניהן OFK בלגרד (1951–1953, 1961–1963, 1964–1965), פרטיזן בלגרד (1953–1954), נבחרת יוגוסלביה (החל ממאי 1954, כחלק מצוות של חמישה מאמנים. בהמשך שב לקדנציה שנייה בין השנים 1973–1974), הכוכב האדום בלגרד (1954–1957, 1975–1976), לאציו (1957–1958), היידוק ספליט (1958–1961, 1963–1964), נבחרת ישראל (1965–1968), בשיקטש (1968–1969), אריס סלוניקי (1969–1971), ולנסיה (1974–1975) ונבחרת הודו (1984–1985). צ'יריץ' מונה למאמן נבחרת ישראל לפני תחילת מוקדמות מונדיאל 1966. ב-9 במאי 1965 ערך את הופעת הבכורה במשחק מול נבחרת בלגיה. את המוקדמות סיימה הנבחרת במקם האחרון בבית עם ארבעה הפסדים ושער זכות בודד. בשנת 1966 הוביל את נבחרת הנוער לזכייה רביעית בגביע אסיה. בשנת 1968 הוביל את ישראל להעפלה לאולימפיאדת מקסיקו סיטי. במאי אותה שנה לקחה הנבחרת חלק בגביע אסיה שהתקיימו באיראן. במשחק האחרון הפסידה הנבחרת למארחת בתוצאה 1–2 ובכך איבדה את התואר בו החזיקה. את הטורניר סיימה במקום השלישי. ביוני 1968 סיים את תפקידו כמאמן ועבר לאמן את קבוצת בשיקטש הטורקית. לדבריו, נאלץ לעזוב את הארץ בעקבות ניתוק היחסים הדיפלומטיים בין ישראל ויוגוסלביה. מילובן צ'יריץ', באתר WorldFootball.net מילובן צ'יריץ', באתר FootballDatabase.eu פרופיל המאמן, באתר Transfermarkt
פאנוז אברוזי

פאנוז אברוזי (באנגלית: Panoz Abruzzi) היא מכונית על, בתצורת מכונית ספורט, המוגדרת כמכונית קופה וגראן טוריסמו אשר הוצגה בשנת 2011 כמכונית קונספט על ידי יצרנית מכוניות הספורט האמריקאית Panoz, LLC (אנ'). 2 מושבים. 2 דלתות. מנוע קדמי. מנוע הנעה אחורית. היצרן תכנן לייצור מספר מוגבל של 81 יחידות מהדגם, כדי לציין את מרוצי מרוץ 24 השעות של לה מאן בין השנים 1923–2013. "פאנוז אברוזי" "פאנוז אברוזי" "פאנוז אברוזי" "פאנוז אברוזי" מכונית קונספט פאנוז רודסטר / AIV רודסטר מדיה וקבצים בנושא פאנוז אברוזי בוויקישיתוף פאנוז אברוזי, סרטון באתר יוטיוב "פאנוז אברוזי" topgear.com/car-news/panoz-abruzzishiny "פאנוז אברוזי" motor1.com/news/85014/panoz-abruzzi "פאנוז אברוזי" wired.com/2010/07/panoz-abruzzi "פאנוז אברוזי" autocar.co.uk/car-news/new-cars/new-panoz-abruzzi
איט גירל

איט גירל (באנגלית: It Girl) הוא כינוי לאישה צעירה ונאה, בדרך כלל מפורסמת, שנתפסת כבעלת אישיות והופעה מושכים. הביטוי נובע כנראה משיוך המושג לנשים במעמד הגבוה בבריטניה בתחילת המאה ה-20. ב-1904 כתב הסופר הבריטי רודיארד קיפלינג בסיפור על אישה מושכת: "זה לא רק יופי, ולא בהכרח יכולת שיחה, זה פשוט זה". הביטוי זכה לפופולריות ב-1927 בזכות הסרט "איט" שיצא באותה שנה בכיכובה של השחקנית קלרה בואו. אלינור גלין כתבה את התסריט לסרט ונחשבה ליוצרת המונח עם כתיבת המבוא לתסריט. היא כתבה שלנה טרנר ומרילין מונרו כונו "איט גירלז" ורוברט מיצ'ם כונה "איט מן". אחותה של גלין הייתה התופרת לוסיל שהשתמשה במונח לאישה הלובשת בגדים אופנתיים ומתפרסמת בזכות כך. החל משנות ה-90 משתמשים במונח כדי לתאר אישה צעירה, מפורסמת, עשירה, חובבת אופנה וקניות ובהליכה למסיבות הזוכה לפרסום במדיה. הסופר ויליאם דונלסון מתאר אישה כאיט גירל כאישה עם סקסאפיל העסוקה בקניות ובהליכה למסיבות. אוולין נסביט (1885–1967) - הייתה דוגמנית, נערת מקהלה ושחקנית בסרט אילם. כונתה "האיט גירל הראשונה". אידי סדג'וויק (1943–1971) - הייתה שחקנית אמריקאית וה"מוזה "של אנדי וורהול. נערת גיבסון "זה" (באנגלית: It, קרי: "איט") קיפלינג, Mrs Bathurst, ‏19 באוקטובר 2010 (באנגלית) דייויד סטן, Clara Bow: Runnin' Wild, Kindle Edition אלינור גלין, מבוא לתסריט הסרט It, ‏1927 (באנגלית) רנדי בריאן ביגהאם, ליידי דאף-גורדון לוסי, Lucile - Her Life By Design: Sex, Style and the Fusion of Theatre and Couture, ‏2012 (באנגלית) Donaldson, W.., Villains and Eccentrics., Brewer's Rogues, 2002 פאולה אורובורו, American Eve, ‏2008 (באנגלית)
Tapatalk

טאפאטוק (באנגלית: Tapatalk), הוא אתר ואפליקציית מובייל המאפשר גלישה לפורומים מקוונים שנבנו בפלטפורמות שונות דרך ממשק אחד. היישום זמין עבור מערכות ההפעלה iOS (אייפון), אנדרואיד, Windows Phone וכמו כן באמצעות אתר אינטרנטי בגלישה דרך הדפדפן. טאפ אטוק, מאפשר למשתמשים לחפש פורומים לפי תחומי עניין ולקבל עדכונים ממספר מקורות בו זמנית באמצעות ממשק משתמש אחד. משרדיה הראשיים של החברה נמצאים בעיר סנטה מוניקה, קליפורניה, ארצות הברית. נכון לחודש נובמבר 2018 יש ליישום כ-10 מיליון הורדות בחנות האפליקציות Google Play, יותר מ-250 אלף דירוגים, חיבור למאה אלף פורומים מקוונים וכ-13 מיליון כניסות בחודש. היישום תומך בפלטפורמות הבאות: חברת Tapatalk נוסדה בשנת 2009 על ידי ווינטר וונג (Winter Wong) במטרה לספק חוית גישה נוחה יותר למשתמשי קהילות מקוונות ולהוות פלטפורמה יחידה דרכה יוכלו להתחבר אל מאות אלפי קהילות ברחבי העולם. בשנת 2012 שוחררה הגרסה הראשונה של היישום אל הציבור. בשנת 2016 דיווחה החברה על רכישת לוח המודעות יוקו (Yuku). בחודש מאי 2017 רכשה החברה את שירותי הפורומים של חברות זטהבורדס (Zetaboards) וזיפבורדס (zIFBoards). אתר האינטרנט הרשמי של Tapatalk שלושים האפליקציות הטובות ביותר, אתר TheGuardian (באנגלית) סקירה של האפליקציה בגרסה 2, אתר Androidcentral (באנגלית) אפליקציית Tapatalk מגייסת 5.8 מיליון דולר אתר Recode.net (אנגלית) רשימה חלקית של הפורומים המקוונים שתומכים ב-Tapatalk (אנגלית) פרופיל החברה באתר Crunchbase (אנגלית) Tapatalk - 100,000+ Forums by Tapatalk Inc. android app ranking & stats, SimilarWeb (באנגלית) tapatalk.com Traffic Statistics, SimilarWeb (באנגלית)
נובואוליאנובסק

נובואוליאנובסק (ברוסית: Новоульяновск) היא עיר הממוקמת על הגדה הימנית של נהר הוולגה, וכעשרים קילומטר דרומית לאוליאנובסק, עיר הבירה של המחוז. לפני ייסוד נובואוליאנובסק במקום היה ממוקם כפר קרמנקי (Кременки). ב-1953 הוחלט להקים במקום מפעל לייצור בטון ולמקום החלו להגיע צעירים לצורך השתתפות בבנייה. אולם רוב הבנאים של המפעל היו מקרב האסירים. הקמת המפעל החלה ב-1956 וב-1957 הוקמה נובואוליאנובסק. באפריל 1956 נסללה דרך אשר חיברה את אזור הבנייה עם הכביש אוליאנובסק-סיזראן. ב-1959 הונחו יסודות למפעל בטון אשר נפתח כעבור שנה. כמו כן, ב-1960 נפתח בית ספר ראשון. ב-21 ביוני 1961 הוחלט על ייסוד כפר הפועלים נובואוליאנובסק. אוכלוסיית נובואוליאנובסק לפי שנים: מדיה וקבצים בנושא נובואוליאנובסק בוויקישיתוף אתר האינטרנט הרשמי של נובואוליאנובסק ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
בן חור (מכונית)

בן חור (מכונית) (באנגלית: Ben Hur automobil) היא מכונית קבריולה, אשר יוצרה במספר תצורות מתוצרת Ben-Hur Motor Co אשר יוצרה בין השנים 1916–1918 בארצות הברית. טורינג ("Touring car" (אנ') :(5-7" נוסעים סדאן: 7 נוסעים רודסטר: 4 נוסעים יוצרו בין 30-40 יחידות. מנוע בנזין קדמי המפיק 29.4 כ"ס מנוע קירור מים כולל משאבה צנטריפוגלית מכל דלק - 19 גלון (71.92 ליטר) + 2 גלון (7.57 ליטר רזרבה במיכל ממוקם מאחור. גלגלים קדמיים ואחוריים: גלגלי תיל עליהם מותקנים צמיגים 35x4 גלגל רזרבי כולל ג'ק מערכת חשמל - מנוע נפרד מערכת הצתה - גנרטור נפרד שעון אנלוגי ספידומטר (מד מהירות) מיקום מערכת היגוי - משמאל דגם טורינג - צבע כחול בלבד דגמי "בן חור" תוכננו, נבנו ועוצבו על ידי "L. L. Allyn". דגם טורינג - 1,875 דולר (שנת 1916, ארצות הברית) דגם סדאן - 2,750 דולר (שנת 1916, ארצות הברית) דגם רודסטר - 1,875 דולר (שנת 1917, ארצות הברית, הוצגה לראשונה בתערוכת הרכב הבינלאומית של ניו יורק בינואר 1917) מדיה וקבצים בנושא בן חור בוויקישיתוף לוגו היצרן Ben-Hur-Motor-Touring-Automobile ebay.com/itm/Vintage-1917-Ben-Hur-Motor-Touring-Automobile Kimes, Beverly Rae (1996). Standard Catalog of American Cars: 1805-1942. Iola, Wisconsin: Krause Publications. p. 1612. ISBN 0-87341-428-4. היסטורית תעשיית הרכב האמריקאי בין השנים 1891-1929 / ראו: בן חור earlyamericanautomobiles.com/americanautomobiles20 "בן חור" דגם Touring car - שבעה נוסעים flickr.com/photos/charmainezoe בן חור רודסטר timesmachine.nytimes.com/timesmachine/1917/01/13
מייפל פלאג

מייפל פלאג (MAPLE FLAG; מאנגלית: דגל האדר) הוא תרגיל צבאי בינלאומי בן שישה שבועות לאימון בלוחמה אווירית המתקיים מדי שנה בבסיס כנף 4 של חיל האוויר המלכותי הקנדי בקולד לייק, אלברטה, קנדה. התרגיל נחלק לשלושה שלבים בני שבועיים כל אחד, והוא מאפשר לצוותי האוויר של קנדה ושל בעלות בריתה אימון מציאותי בלוחמה אווירית, עם דגש על מבצעים רחבי היקף. בתרגיל מתורגלים הכוחות גם בתובלה אווירית, לוחמה אלקטרונית, ותדלוק אווירי. מייפל פלאג הוא הגרסה הקנדית לתרגיל הרד פלאג האמריקני, וכמוהו הוא נוצר בעקבות ממצאי מחקר שהראה שבמלחמת וייטנאם, טייס אשר השלים 10 משימות קרב הגדיל את סיכויו לשרוד באופן משמעותי. תרגיל המייפל פלאג הראשון נערך בשנת 1978. בתרגיל מייפל פלאג נעשה שימוש במיטווח הנשק קולד לייק (CLAWR) המכסה שטח של 11,600 קמ"ר. זהו מיטווח ההפצצה היחידי בקנדה. בשטח המיטווח פזורות כ-640 מטרות קרקעיות והוא סגור לתעופה אזרחית. המטרות כוללות טנקים, סוללות טילי קרקע-אוויר, מכ"מים, אתרים תעשייתיים, מרכזי שליטה ובקרה, וסוגים נוספים של כלי רכב וכלי טיס. מתוך 100 האתרים במיטווח קיימים גם שבעה שדות תעופה הכוללים מסלולי המראה ומסלולי הסעה. תרגיל מייפל פלאג 38 נערך בין ה-15 במאי ל-24 ביוני 2005. בתרגיל השתתפו יותר מ-5,000 אנשי צבא מ-11 חילות אוויר מרחבי העולם. בתרגיל זה השתתף גם חיל האוויר הישראלי, לראשונה בתולדות התרגיל. מלבד ישראל השתתפו בתרגיל גם חילות האוויר של קנדה, ארצות הברית, בריטניה, גרמניה, צרפת, הולנד, בלגיה, שוודיה, סינגפור, וניו זילנד. בנוסף, צפו בתרגיל משקיפים מחילות האוויר של ארגנטינה, ברזיל, צ'ילה, קטר ואיחוד האמירויות הערביות. המשלחת של חיל האוויר הישראלי כללה 10 מטוסי F-16C/D ("ברק") מארבע טייסות: טייסת 105 ("טייסת העקרב"), טייסת 109 ("טייסת העמק"), טייסת 110 ("טייסת אבירי הצפון") וטייסת 117 ("טייסת הסילון הראשונה"). בנוסף, התלוו לטייסות ה-F-16 גם מספר מטוסי בואינג 707 ("ראם") מטייסת 120 ("טייסת הבינלאומית") לתדלוק אווירי. כ-400 אנשי צוות-אוויר, צוות-קרקע ואנשי מערך הבקרה והמבצעים נכללו במשלחת הישראלית. למעלה מ-5,000 איש השתתפו בתרגיל מייפל פלאג 39 שנערך בין ה-14 במאי ל-23 ביוני 2006. בתרגיל השתתפו חילות האוויר של קנדה, גרמניה, צרפת, בריטניה, ניו זילנד, סינגפור, שוודיה וארצות הברית. בנוסף, צפו בתרגיל משקיפים מחילות האוויר של ברזיל, פולין, יוון, עומאן, מצרים, סינגפור ודרום אפריקה. רד פלאג טופ גאן גרין פלאג אנטוליאן איגל דגל כחול מדיה וקבצים בנושא מייפל פלאג בוויקישיתוף אתר האינטרנט הרשמי של מייפל פלאג אמרל ונקרט, קנדה, ‏בטעם מייפל, באתר חיל האוויר הישראלי
הנרייט, נסיכת בלגיה

הנרייט, נסיכת בלגיה (30 בנובמבר 1870 - 28 במרץ 1948), הייתה אחותו של אלברט הראשון, מלך הבלגים. הנרייט נולדה ב-30 בנובמבר 1870 לנסיך פיליפ, רוזן פלנדריה (אחיו של לאופולד השני, מלך הבלגים) ולמריה, נסיכת הוהנצולרן, בתם של קרל אנטון, נסיך הוהנצולרן ויוזפינה, נסיכת באדן. הנרייט הייתה ספורטאית נהדרת, ונחשבה לעיתים קרובות לציידת הטובה ביותר בקרב נשות האצולה. פעם אחת היא הרגה צבי לאחר שכבר הרגה עוד אחד, מה שהפך אותה לפופולרית מאוד בחוגי הספורט הבלגי. היא אפילו הרוויחה את הכינוי "הדוכסית הספורטיבית". בשנת 1908 היא ליוותה את בעלה להרי הרוקי בארצות הברית לציד של דובי גריזלי. הנרייט מילאה פעמים רבות את חובותיו המלכותיים של אחיה, המלך אלברט. בשנת 1914, למשל, היא ביקרה בבית חולים בנויילי שטיפל בחיילים אמריקאים. בשני מכתבים, הביעו הנרייט וגיסתה המלכה אליזבת את הערכתם וביקשו תמיכה נוספת מן הוועדה האמריקאית לסיוע בבלגיה, אשר תרמה לעם הבלגי מאז הפלישה הגרמנית לבלגיה. הנרייט מתה בגיל 77, ב-28 במרץ 1948, בסייר, ואלה, שווייץ. ב-12 בפברואר 1896 התחתנה הנרייט בבריסל עם אמנואל, דוכס ונדום, ממנו נולדו לה 4 ילדים: לואיז מארי, נסיכת אורליאן (1896–1973), התחתנה עם פיליפו, נסיך בורבון-שתי הסיציליות סופי, נסיכת אורליאן (1898–1928) ז'נבייב, נסיכת אורליאן (1901–1983), התחתנה עם אנטואן מארי פרנסואה שאפוני, מרקיז שאפוני-מוראן שארל פיליפ, דוכס נמור (1905–1970) מדיה וקבצים בנושא הנרייט, נסיכת בלגיה בוויקישיתוף הנרייט, נסיכת בלגיה, באתר "Find a Grave" (באנגלית)
כדורגלן השנה בקרואטיה

כדורגלן השנה בקרואטיה (בקרואטית: Nogometaš godine) הוא פרס המוענק על בסיס שנתי לכדורגלן הקרואטי הטוב ביותר באותה השנה, ללא קשר לליגה בה הוא משחק. הזוכה בפרס נבחר על ידי העיתון וצ'רני ליסט, על פי שיטת ניקוד המודדת את הופעותיהם ברמת הליגה והנבחרת הלאומית. לרוב מוענק הפרס בטקס המאורגן על ידי התאחדות הכדורגל הקרואטית. החל משנת 1972 ועד ל-1990 הוענק הפרס לכדורגלן היוגוסלבי הטוב ביותר בשנה החולפת. עם פירוק יוגוסלביה ב-1991, שונה הפרס למתכונתו הנוכחית. החל מ-1995 מחולק במקביל גם פרס לכישרון השנה בקרואטיה, הנקרא גם פרס תקוות השנה (בקרואטית: Nada godine). איוויצה אוליץ' ולוקה מודריץ' הם הכדורגלנים היחידים שזכו בשני הפרסים. את רשימת הזוכים מוביל מודריץ' עם שבע זכיות. מודגש – שחקנים פעילים שנים המסומנות בכוכבית (*) – זכייה בתואר כדורגלן השנה ביוגוסלביה
יחסי אוסטרליה–נפאל

יחסי אוסטרליה–נפאל הם היחסים הדו-צדדיים שבין הקהילייה של אוסטרליה לבין הרפובליקה הפדרלית הדמוקרטית של נפאל. יחסים דיפלומטיים בין אוסטרליה לנפאל, כוננו ב-15 בפברואר 1960. בשנת 1984, פתחה אוסטרליה את שגרירותה בקטמנדו בדרג ממונה על היחסים, וב-1986, בדרג שגריר. במרץ 2007, פתחה נפאל את שגרירותה הקבועה בקנברה שחונכה בספטמבר 2007. בנוסף, לנפאל, קונסוליות וקונסוליות כבוד בבריסביין, סידני, פרת' ואדלייד. לאחר רעידת האדמה בנפאל ב-2015, שלחה אוסטרליה סיוע הומניטרי והתחייבה לתת סכום של 4,635,300 דולר לשיקום. קיימים קשרי מסחר של יצוא וייבוא בין שתי המדינות. בנובמבר 2016 ביקר שר החוץ של נפאל באוסטרליה ונפגש עם שר החוץ האוסטרלי והשר לפיתוח בינלאומי. כמו כן נפגש שר החוץ עם כמה מחברי הפרלמנט האוסטרלי בקנברה. מ-6 עד 9 בנובמבר ביקר נשיא בית המשפט העליון בנפאל באוסטרליה כדי להשתתף בכנס נשיאי בתי משפט עליונים באסיה ה-16. כמו כן נערכו ביקורים של אנשי ממשל אוסטרליים בדרגים שונים. שגרירות אוסטרליה בנפאל שגרירות נפאל באוסטרליה https://mofa.gov.np/nepal-australia-relations/